ai4bharat/Pralekha huggingface dataset:
وزارت دفاع
بھارتی فوج نے 130 ا یم ایم سیلف پروپیلڈ کیٹاپلٹ توپوں اور 160 ایم ایم ٹمپیلا مورٹاروں کو فوج سے الگ کردیا
نئی دہلی ،16مارچ ،2021، بھارتی فوج نے طویل عرصے سے زیر استعمال 130 ایم ایم سیلف پروپیلڈ ایم-46 کیٹاپلٹ توپوں اور 160 ایم ایم ٹمپیلا مورٹاروں کو آج مہاجن فیلڈ فائرنگ رینج میں فوج سے الگ کردیا گیا۔ اس تقریب میں ان دونوں کے ذریعےروایتی آخری فائرنگ کی گئی۔ فوج سے الگ کئے جانے کی تقریب میں توپ خانے کے ڈائریکٹر جنرل لیفٹیننٹ جنرل کے روی پرساد اور دیگر سینئر افسران نے شرکت کی۔
ایک سو تیس ایم ایم کیٹاپلٹ جس کی مار کرنے کی صلاحیت 27 کلو میٹر سے زیادہ ہے، دو موجودہ ویپن سسٹموں وجنتا ٹینک اور 130 ایم ایم ایم-46 توپوں کا کامیاب امتزاج تھا۔ اسے چلتے پھرتے توپ خانہ نظام کے طور پر 1965 اور 1971 کی جنگوں کے بعد مغربی سرحدوں پر استعمال کے لیے شامل کیا گیا تھا۔ یہ توپیں 1981 میں فوج میں شامل کی گئی تھیں اور متعدد کارروائیوں کے دوران انھیں کامیابی کے ساتھ استعمال کیا گیا۔
ایک سو ساٹھ ایم ایم ٹمپیلا مورٹاروں کو جن کی وار کرنے کی صلاحیت 9.6 کلو میٹر ہے، 1962 کی چین کے ساتھ جنگ کے بعد فوج میں شامل کیا گیا تھا تاکہ شمالی سرحدوں پر اونچے علاقوں کو صاف کرنے کی ضرورت کے تحت انھیں استعمال کیا جاسکے۔ بنیادی طور پر یہ اسرائیل کی دفاعی فورس سے درآمد کی گئی تھیں اور انھیں لیپا وادی اور حاجی پور باؤل میں لائن آف کنٹرول پر کامیاب کے ساتھ نصب کیا گیا اور انھوں نے لائن آف کنٹرول کے تقدس کو برقرار رکھنے کے لیے ایک اہم کردار ادا کیا۔ ان مورٹاروں نے 1999 کی کارگل جنگ میں بھی ایک اہم رول ادا کیا تھا۔
یہ ہتھیاربھارتی فوج کی ہتھیاروں کی فہرست میں تقریباً 60 سال سے شامل تھے اور اب انھیں فوج سے الگ کردیا گیا تھا تاکہ ان کی جگہ جدید ترین ٹیکنالوجی کے حامل نئے سامان کوشامل کیا جاسکے۔
وزارت دفاع
آج آئی این اے ایس 316 کی کمیشننگ تقریب منعقد کی گئی
ہندوستانی بحریہ کے دوسرے پی-8آئی ایئرکرافٹ اسکواڈرن، انڈین نیوی ایئر اسکواڈرن 316 کو آج ہندوستانی بحریہ میں شامل کر لیا گیا ہے۔ آج ایک شاندار تقریب آئی این ایس ہنسا، گوا میں منعقد کی گئی۔ ہندوستانی بحریہ کے سربراہ ایڈمرل ر ہری کمار اس پروگرام کے مہمان خصوصی تھے۔
حاضرین سے خطاب کرتے ہوئے، ایڈمرل آر ہری کمار نے کہا کہ بھارت بحر ہند میں ایک ’پسندیدہ سیکورٹی پارٹنر‘ ہے، جو اس علاقے میں مؤثر اسٹریٹجک رول نبھانے میں ہمارے ملک کی صلاحیت اور اس کی کام کاجی رسائی کا دائرہ بڑھانے کی ضرورت کو ظاہر کرتا ہے۔ ہندوستانی بحریہ اس عزم کا اٹوٹ حصہ ہے اور اس مقصد کو پورا کرنے میں، آئی این اے ایس 316 کی کمیشننگ بحر ہند کے علاقے میں سمندری سیکورٹی اور نگرانی کو فروغ دینے کی سمت میں ایک اہم حصولیابی ہے۔
آئی این اے ایس 316 کو ’کونڈورس‘ نام دیا گیا ہے، جو بڑے پروں کی مدد سے اڑنے والے زمین کے سب سے بڑے پرندوں میں سے ایک ہیں۔ اس اسکواڈرن کے علامتی نشان میں سمندر کے وسیع نیلے علاقے می تلاش کرتے ہوئے ایک ’کونڈور‘ کو دکھایا گیا ہے۔ ’کونڈورس‘ کو ایک بہتر حساسی صلاحیتوں، طاقتور اور تیز ناخنوں اور کافی بڑے پروں کے لیے جانا جاتا ہے، جو طیارے کی صلاحیتوں اور اسکواڈرن کے متعینہ کرداروں کی عکاسی ہے۔
آئی این اے ایس 316 بوئنگ پی-8آئی طیاروں کو چلائے گا، یہ ملٹی رول، لاگ رینج کھوجی آبدوز شکن جنگی  طیارہ ہے، جسے ایئر ٹو شپ میزائلوں اور ٹارپیڈو کی کڑی سے لیس کیا جا سکتا ہے۔ یہ ’گیم چینجر‘ طیارہ سمندری نگرانی اور حملہ کرنے، الیکٹرانک جنگی مشن، تلاش اور بچاؤ، ویپن پلیٹ فارموں کے لیے ہدف شدہ ڈیٹا دستیاب کرانے، ہندوستانی فوج اور ہندوستانی فضائیہ کے لیے اہم نگرانی سے متعلق معلومات فراہم کرنے کے لیے بہتر پلیٹ فارم ہے۔ اس کے علاوہ، یہ بحر ہند کے علاقے میں دشمن کے جہازوں اور آبدوزوں کا پتہ لگانے اور انہیں بے اثر کرنے کے لیے بھی پسندیدہ پلیٹ فارم ہے۔ اس اسکواڈرن کو خاص طور پر آپشن کلاز معاہدہ کے تحت خریدے گئے چار نئے پی-8آئی طیاروں کے لیے اور آئی او آر میں کسی خطرے سے نمٹنے، پتہ لگانے اور برباد کرنے کے لیے تعینات کیا گیا ہے۔ یہ طیارے 30 دسمبر، 2021 سے ہنسا سے چلائے جا رہے ہیں اور یہ اسکواڈرن مکمل اسپیکٹرم سطح اور ذیلی سطح کے بحریہ کے آپریشن کے ساتھ مربوط ہیں۔
آئی این اے ایس 316 کی کمان کمانڈر امت مہاپاترا سنبھال رہے ہیں جو ایک ماہر بوئنگ پی-8آئی پائلٹ ہیں، جنہیں آپریشن کا کافی تجربہ حاصل ہے۔ انہوں نے آئی ایل-38 اور ڈورنئیر 228 جیسے سمندری ہوائی پلیٹ فارموں سے پرواز بھری ہے اور ئی این ایس باراتنگ کی کمان سنبھالنے کے ساتھ ہی آئی این ایس ترکش کے کارگزار افسر کے طور پر بھی کام کیا ہے۔
ہنر مندی کے فروغ اور صنعت کاری کی وزارت
ملک میں15697صنعتی تربیتی ادارے  کام کررہے ہیں
نئی دہلی،18؍ نومبر، ہنر مندی کے فروغ اور صنعت کاری کے وزیر مملکت جناب آر کے سنگھ نے آج لوک سبھا میں ایک سوال کے تحریری جواب میں ایوان کو بتایا کہ ملک میں 15697 صنعتی تربیتی ادارے  کام کررہے ہیں، جو پیشہ وارانہ تربیت کی قومی کونسل سے الحاق شدہ ہیں۔ ریاستوں ؍ مرکز کے زیر انتظام علاقوں کے تعلق سے ان کی تفصیلات مندرجہ ذیل ہیں۔
31اکتوبر 2019 کو ملک میں موجود مختلف ریاستوں ؍ مرکز کے زیر انتظام علاقوں میں آئی ٹی آئی کی تعداد
|
|
نمبر شمار
|
|
ریاست / مرکز کے زیر انتظام علاقے کا نام
|
|
آئی ٹی آئی کی تعداد
|
|
1
|
|
انڈمان نکوبار جزائر
|
|
4
|
|
2
|
|
آندھرا پردیش
|
|
513
|
|
3
|
|
اروناچل پردیش
|
|
|
|
4
|
|
آسام
|
|
37
|
|
5
|
|
بہار
|
|
1264
|
|
6
|
|
چنڈی گڑھ
|
|
2
|
|
7
|
|
چھتیس گڑھ
|
|
235
|
|
8
|
|
دادر اور ناگر حویلی
|
|
1
|
|
9
|
|
دمن اور دیو
|
|
2
|
|
10
|
|
دہلی
|
|
60
|
|
11
|
|
گوا
|
|
15
|
|
12
|
|
گجرات
|
|
530
|
|
13
|
|
ہریانہ
|
|
405
|
|
14
|
|
ہماچل پردیش
|
|
292
|
|
15
|
|
جموں اور کشمیر
|
|
41
|
|
16
|
|
جھار کھنڈ
|
|
327
|
|
17
|
|
کرناٹک
|
|
1557
|
|
18
|
|
کیرالھ
|
|
651
|
|
19
|
|
لکشدیپ
|
|
1
|
|
20
|
|
مدھیہ پردیش
|
|
1167
|
|
21
|
|
مہاراشٹر
|
|
994
|
|
22
|
|
منی پور
|
|
1
|
|
23
|
|
میگھالیہ
|
|
6
|
|
24
|
|
میزورم
|
|
3
|
|
25
|
|
ناگالینڈ
|
|
2
|
|
26
|
|
اڈیشہ
|
|
580
|
|
27
|
|
پڈوچیری
|
|
15
|
|
28
|
|
پنجاب
|
|
384
|
|
29
|
|
راجستھان
|
|
1923
|
|
30
|
|
سکم
|
|
3
|
|
31
|
|
تمل ناڈو
|
|
592
|
|
32
|
|
تلنگانہ
|
|
302
|
|
33
|
|
تریپورہ
|
|
20
|
|
34
|
|
اترپر دیش
|
|
3302
|
|
35
|
|
اتراکھنڈ
|
|
195
|
|
36
|
|
مغربی بنگال
|
|
265
|
|
میزان
|
|
15697
۔۔۔۔۔۔۔۔۔۔۔۔۔۔۔۔

U-5153
(Visitor Counter : 42
محنت اور روزگار کی وزارت
ای شرم پورٹل پر رجسٹرڈ 2.6 کروڑ سے زیادہ بلڈنگ اورتعمیراتی ورکرز کا ڈیٹا ریاستوں کے ساتھ شیئر کیا جا رہا ہے: شری بھوپیندر یادو
وزارت محنت اور روزگار کے لیے اراکین پارلیمنٹ کی پارلیمانی مشاورتی کمیٹی کی میٹنگ 27 مارچ 2023 کو نئی دہلی میں محنت اور روزگار کے مرکزی وزیر جناب بھوپیندر یادو کی صدارت میں منعقد ہوئی۔ میٹنگ کا موضوع تھا‘‘بلڈنگ اور دوسرے تعمیراتی ورکرز ’’۔
میٹنگ کے دوران، کمیٹی کو بتایا گیا کہ وزارت محنت و روزگار نے بی او سی ورکرز کے لیے ماڈل ویلفیئر اسکیم جاری کی ہے جس میں لائف اورمعذوری کور، صحت اور زچگی کور، بی او سی ورکرز کےاولاد کی تعلیم کے لیے مالی امداد، ٹرانزٹ رہائش فراہم کرنے کے لیے اورمہارت کی ترقی اور آگاہی کے پروگرام کے لئے رہنما خطوط ہیں۔
ممبران کو بتایا گیا کہ وزارت محنت اور روزگار نے 26 اگست 2021 کو غیر منظم مزدوروں کا قومی ڈیٹا بیس بنانے کے لیے ای-شرم پورٹل کا آغاز کیا تھا جس کے تحت اب تک کل 28.65 کروڑ ورکرس رجسٹرڈ ہو چکے ہیں، جن میں سے 2.60 کروڑ ہیں۔ بی او سی ورکرز ہیں۔
مرکزی وزیر نے کمیٹی کو آگاہ کیا کہ بی اوسی ڈبلیو کارکنوں کا یہ ڈیٹا ریاستی حکومتوں کے ساتھ شیئر کیا جا رہا ہے تاکہ وہ ان کارکنوں کو حفاظتی فوائد فراہم کر سکیں اور یہ بھی بتایا کہ کس طرح ای-شرم پورٹل پر موجود ڈیٹا کو دیگر مرکزی وزارتوں کے ساتھ مربوط کیا جا رہا ہےتاکہ ان کارکنوں کے لئے ان کی متعلقہ فلاحی اسکیموں کی دستیابی کو یقینی بنایاجاسکے۔
محنت اور روزگار کے وزیر مملکت جناب رامیشور تیلی بھی اجلاس میں موجود تھے۔ اجلاس میں مختلف سیاسی جماعتوں کے اراکین پارلیمنٹ نے شرکت کی۔ اس موقع پر جو ممبران پارلیمنٹ موجود تھے وہ یہ ہیں ،جناب سنیل کمار مونڈل، جناب سشیل کمار گپتا،محترمہ سنگیتا یادو اور جناب ونے ڈی ٹنڈولکر۔
بات چیت کے دوران اراکین نے وزارت کی کوششوں کی تعریف کی اور ریاستی بی اوسی ڈبلیو بورڈز کے ذریعے سماجی تحفظ کی اسکیموں کی فراہمی اور ای-شرم پورٹل کے ساتھ ان کے انضمام کو یقینی بنانے کے لیے مرتکزکوشش کی تجویزپیش کی ۔
بی اوسی ڈبلیو ایکٹ، 1996 عمارت اور دیگر تعمیراتی کارکنوں کی ملازمت اور خدمات کی شرائط کو ریگولیٹ کرنے اور ان کی حفاظت، صحت اور بہبود کے اقدامات اور دیگر متعلقہ معاملات فراہم کرنے کے لیے وضع کیا گیا تھا۔
بی اوسی ڈبلیو ویلفیئر سیس ایکٹ، 1996 میں تعمیر کی لاگت پر سیس کی وصولی اور وصولی کے لیے بھی وضع کیا گیا تھا جس کا استعمال بی اوسی ڈبلیو  ایکٹ کے سیکشن 22 کے تحت بی اوسی ڈبلیو کارکنوں کے لیے کئی فلاحی سرگرمیوں کے لیے فراہم کرنے کے لیے کیا جاتا ہے۔ ریاست تعمیراتی لاگت کے 1فیصد پر سیس وصول کرتی ہے۔ بی اوسی ڈبلیو کارکنوں کو رجسٹر کرنے اور ان کی فلاح و بہبود کے لیے فنڈ کا انتظام کرنے کی ذمہ داری متعلقہ ریاستی بی اوسی ڈبلیو بورڈز کے پاس ہے۔یکم نومبر 2022 تک ریاستی بورڈز کے ذریعہ کل تقریباً 5.06 کروڑ کارکنان رجسٹرڈکئے گئے۔
وزیراعظم کا دفتر
اروناچل رنگ مہوتسو اروناچل پردیش کی شاندار ثقافت کاجشن ہے اور ایک بھارت شریشٹھ بھارت کے اصولوں کے مطابق ہے:وزیراعظم
وزیراعظم جناب نریندر مودی نے دہلی، ممبئی، کولکاتا اور گوہاٹی سمیت ملک کے مختلف حصوں میں منائے جارہے اروناچل رنگ مہوتسو پر خوشی کااظہار کیا ہے۔
اروناچل پردیش کے وزیراعلیٰ جناب پیماکھنڈو کے ٹوئیٹ کو شیئر کرتے ہوئے وزیراعظم نے ٹوئیٹ کیا:
’’اروناچل رنگ مہوتسو کسی پروگرام سے زیادہ اہمیت رکھتا ہے ، یہ اروناچل پردیش کی شاندار ثقافت کا جشن ہے۔ یہ ایک بھارت شریشٹھ بھارت کے اصولوں کے مطابق ہے۔ اسے دہلی ، ممبئی، کولکاتا اور گوہاٹی سمیت ملک کے مختلف حصوں میں ہوتا ہوا دیکھ کر خوشی ہورہی ہے۔‘‘
-----------------------
ش ح۔ق ت۔ ع ن
U NO: 8153
(
وزیراعظم کا دفتر
وزیر اعظم 26 ستمبر کو جی 20 یونیورسٹی کنیکٹ کے فائنل پروگرام سے خطاب کریں گے
وزیر اعظم جناب نریندر مودی 26 ستمبر 2023 کو نئی دہلی کے بھارت منڈپم میں شام 4 بجے جی 20 یونیورسٹی کنیکٹ کے فائنل پروگرام میں شرکت کریں گے۔
جی 20 جن بھاگیداری تحریک کے دوران ملک بھر کے مختلف اسکولوں، اعلیٰ تعلیمی اداروں اور ہنرمندی ترقیات اداروں کے ریکارڈ 5 کروڑ سے زائد نوجوانوں کی شرکت ملاحظہ کی گئی۔ جی 20 یونیورسٹی کنیکٹ پہل قدمی کا مقصد بھارت کے نوجوانوں کے درمیان بھارت کی جی 20 صدارت کی تفہیم پیدا کرنا اور مختلف جی 20 تقریبات میں ان کی شرکت میں اضافہ کرنا ہے۔ پروگرام میں بھارت بھر کی یونیورسٹیوں کے ایک لاکھ سے زائد طلبا کو شامل کیا گیا۔ شروعات میں بھارت کی آزادی کے 75 برس مکمل ہونے کی یاد میں 75 یونیورسٹیوں کو شامل کیا گیا تھا، تاہم بعد میں اس پہل قدمی کو توسیع سے ہمکنار کرتے ہوئے اس میں بھارت بھر کی 101 یونیورسٹیوں کو شامل کیا گیا۔
جی 20 یونیورسٹی کنیکٹ پہل قدمی کے تحت ملک بھر میں مختلف پروگراموں کا اہتمام کیا گیا۔ ان پروگراموں میں اعلیٰ تعلیمی اداروں کی جانب سے وسیع تر شراکت داری ملاحظہ کی گئی۔ علاوہ ازیں، شروعات میں جو پروگرام یونیورسٹیوں کے لیے شروع کیا گیا تھا، وہ جلد ہی توسیع سے ہمکنار ہوا اور اس میں اسکولوں، کالجوں کو بھی شامل کرکے حاضرین کی تعداد میں اضافہ کیا گیا۔
جی 20 یونیورسٹی کنیکٹ کے فائنل پروگرام میں تقریباً 3000 طلبا، فیکلٹی اراکین، اور حصہ ہونے والی یونیورسٹیوں کے وائس چانسلر حضرات بھی شرکت کریں گے۔ علاوہ ازیں، ملک بھر کے طلبا بھی لائیو ایونٹ میں شرکت کریں گے ۔
صدر جمہوریہ کا سکریٹریٹ
صدر جمہوریہ نے آسام حکومت کی میز بانی میں ایک عوامی استقبالیہ میں شرکت کی
آسام کی ترقی ، ملک کی مجموعی ترقی کے لئے نہایت ضروری ہے: صدرجمہوریہ کا بیان
بھارت کی صدر جمہوریہ محترمہ دروپدی مرمو نے آج شام  کو گواہاٹی کے آسام ایڈ منسٹریٹو اسٹاف کالج میں آسام حکومت کی جانب سے ان کے اعزاز میں دئے گئے ایک عوامی استقبالیہ میں شرکت کی ۔
اس موقع پر اظہار خیال کرتے ہوئے صدر جمہوریہ نے کہا کہ انہیں آسام کے لوگوں سے جو پیار اور محبت حاصل ہوا ہے ، اس سے انہیں دلی مسرت ہوئی ہے۔اس دورے سے انہیں بھارت کی عظیم روایات اور حصولیابیوں کے ساتھ جُڑنے کا ایک موقع فراہم ہوا ہے۔ انہوں نے شاندار خیر مقدم کے لئے آسام کے لوگوں کا شکریہ ادا کیا۔
صدر جمہوریہ نے کہا کہ آسام کا ثقافتی اور روحانی امتزاج بہت ہی متاثر کن ہے۔سری منتا سنکرادیوا اور مدہب دیو جیسی غیر معمولی ہستیوں نے بھارت کی روحانی او ر ثقافتی روایات کو مالامال کیا ہے اور سماج کو متحد کرنے کے لئے کام کیا ہے۔اس خطے کی بوڈو سوسائٹی سے بہت کچھ سیکھے جانے کی ضرورت ہے ۔جیوتی پرساد اگروالا ، بشنوپرساد رابھا اور بھوپیندر ہزاریکا جیسی غیر معمولی صلاحیت رکھنے والی شخصیات نے بھارتی سماج اور ثقافت کو بے شمار تحائف عطا کئے ہیں۔
صدرجمہوریہ نے کہا کہ بھارت کی جغرافیائی ،سماجی اور ثقافتی گوناگونیت کے قوس وقزح کو آسام میں دیکھا جاسکتا ہے۔آسام کی ترقی ملک کی مجموعی ترقی کے لئے نہایت ضروری ہے ۔ انہیں یہ جان کر خوشی ہوئی کہ بنیادی ڈھانچے کے تیز ترفروغ کے ذریعہ آسام اور شمال مشرقی خطے کی سہولیات کو جامع اور جدید ترین بنایا جارہا ہے ۔اس سے لوگوں کی زندگی میں سہولت پید ا ہورہی ہے اور اس سے صنعتوں کے فروغ کو ایک نئی جہت ملی ہے ۔
صدرجمہوریہ نے کہ بھارتی حکومت نے ملک کے مشرقی اور شمال مشرقی خطوں کی ترقی کو خصوصی ترجیح دی ہے۔اس نے مشرق نواز پالیسی کو اپنایا ہے،جس میں آسام سمیت شمال مشرقی خطے کے ساتھ جنوب مشرقی ایشیا منسلک ہے۔اس تبدیلی کے ساتھ آسام کی ترقی ، بین الاقوامی معیار حاصل کررہی ہے ۔
صدر جمہوریہ نے کہا کہ آسام میں سیاحت ،صنعت کے لئے زبردست صلاحیتیں موجود ہیں۔آسام ‘مانس’ اور ‘قاضی رنگا’ جیسے مسحور کن مقامات کے سبب سیاحوں کو راغب کرتا ہے۔مرکزی اور ریاستی حکومتیں سیاحت کو فروغ دینے کے لئے بہتر ماحولیاتی نظام مرتب کررہی ہیں۔انہوں نے اس اعتماد کا اظہار کیا کہ ان کوششوں کے نتائج مسقبل قریب میں بڑے پیمانے پر سامنے آئیں گے اور اس تبدیلی سے نوجوانوں کے لئے روزگار کے مواقع پیدا ہوں گے ۔
ان کی تقریر کے لئے یہاں کلک کریں :
click here to see speech
وزیراعظم کا دفتر
وزیر اعظم نے پی ایم-جے ڈی وائی کے 6 سال مکمل ہونے پر خوشی کا اظہار کیا
(نئی دہلی ،28اگست2020: وزیر اعظم جناب نریندر مودی نے جن دھن یوجنا کے 6 سال کامیابی کے ساتھ مکمل ہونے پر خوشی کا اظہار کیا۔ انہوں نے ان تمام افراد کی بھی تعریف کی ، جنہوں نے پی ایم-جے ڈی وائی کامیابی سے ہمکنار کرنے کے لئے رات دن محنت کی۔
وزیر اعظم نے کہا کہ ‘‘آج سے 6 سال پہلے پردھان منتری جن دھن یوجنا کا افتتاح ان لوگوں کو بینکوں سے جوڑنے کےلئے کیا گیا تھا، جو بینک سے دور ہیں۔یہ پہل ایک بڑی تبدیلی کا پیش خیمہ ثابت ہوئی اور غریبی کو مٹانے کے لئے شروع کئے گئے متعدد کاموں کو بنیاد فراہم کررہی ہے اور کروڑوں لوگوں کو فائدہ پہنچا رہی ہے۔
پردھان منتری جن دھن یوجنا کی وجہ سے متعدد کنبوں کا مستقبل محفوظ ہوا ہے۔اس سے فائدہ حاصل کرنے والوں کی ایک بڑی آبادی دیہی علاقوں سے تعلق رکھتی ہے اور ان میں عورتیں شامل ہیں۔میں ان تمام لوگوں کی پذیرائی کرتا ہوں، جنہوں نے پی ایم-جے ڈی وائی کو کامیاب بنانے کے لئے رات دن محنت کی ہے۔’’
Today, six years ago, the Pradhan Mantri Jan Dhan Yojana was launched with an ambitious aim of banking the unbanked. This initiative has been a game-changer, serving as the foundation for many poverty alleviation initiatives, benefitting crores of people. #6YearsOfJanDhanYojana pic.twitter.com/MPueAJGlKw
— Narendra Modi  August 28, 2020
Thanks to the Pradhan Mantri Jan Dhan Yojana, the future of several families has become secure. A high proportion of beneficiaries are from rural areas and are women. I also applaud all those who have worked tirelessly to make PM-JDY a success. #6YearsOfJanDhanYojana pic.twitter.com/XqvCxop7AS
— Narendra Modi  August 28, 2020
سائنس اور ٹیکنالوجی کی وزارت
چترا جین لیمپ-این کووڈ -19کی تصدیق کے لئے جانچ کے عمل کے نتائج کو دو گھںٹے میں ممکن بناتا ہے
چترا جین لیمپ –این 100 فیصد نتائج دتیا ہے اور آر ٹی –پی سی آر کا استعمال کرتا ہے
ایک بیچ میں ایک واحد مشین پر تیس نمونوں کی جانچ کی جاسکتی ہے
نئی دہلی ،16؍اپریل2020:سری چترا ترونال انسٹی ٹیوٹ فار میڈیکل سائنسز این ٹیکنالوجی، ترووندرم سائنس اور ٹیکنالوجی کے محکمے کے تحت قومی اہمیت کا حامل ایک ادارہ ہے۔ اس ادارہ نے ایک تشخیصی کِٹ وضع کیا ہے، جو کووڈ-19نمونے کے سلسلے میں کم لاگت پر دو گھنٹے کے اندر نتائج دے سکتا ہے۔
مرض کی جانچ کی تصدیق، یعنی تشخیص کے معاملے میں اس کے تحت ایس اے آر ایس –سی او وی -2کے این جین کی جانچ کی جاتی ہے اور اس کے لئے وائرل نیوکلک ایسڈکے معکوس ٹرانسکپٹیس کو بڑی شکل میں استعمال کیا جاتا ہے، اگرچہ یہ نوعیت کا پہلا تشخیصی کٹ نہیں ہے، تاہم دنیا کے گنے چنے کٹوں میں اس کا شمار ہوسکتا ہے۔
مذکورہ کٹ کے سرمایہ فراہمی ڈی ایس ٹی کی جانب سے کی گئی ہے اور اس کو چترا جین لیمپ کا نام دیا گیا ہے اور ایس اے آر ایس –کووڈ-2 این جین کی مخصوص تشخیص از حد عمدہ طریقے پر انجام دی جاتی ہے اور جین کے دونوں پہلوؤں کی جانچ کی جاسکتی ہے، جس کے ذریعے اس عمل کو یقینی بنایا جاسکتا ہے کہ کیا گیا ٹیسٹ کسی بھی صورت میں ناکام نہ ہو، خواہ پھیلاؤ کے دوران وائرل جین کا ایک حصہ اپنے کو چھپا لے۔
چترا جین لیمپ-این کے تحت این آئی وی الپوازہا میں جو تجربے کئے گئے ہیں ان کے صحیح نتایج آر ٹی –پی سی آر کے استعمال کے ذریعے حاصل کئے گئے ہیں۔ اس کی اطلاع آئی سی ایم آر کو دے دی گئی ہے، جو اسے منظور کرنے کے لئے مجاز ہے، یعنی کووڈ 19 کو بھارت میں پھیلنے سے روکنے کے لئے اس ادارے کو یہ اختیار حاصل ہے۔بعد ازاں مینوفیکچر کے لئے سی ڈی ایس سی او سے لائسنس حاصل کرنے کی ضرورت ہوگی۔
اسٹیل کی وزارت
آر آئی این ایل نے شجرکاری مہم اور دیگر پروگراموں کے ساتھ 41واں یوم تاسیس منایا
وشاکھا پٹنم اسٹیل پلانٹ کی کارپوریٹ تنظیم نے آر آئی این ایل میں سنیچر کے روز اپنا 41واں یوم تاسیس منایا۔ اس موقع پر آرآئی این ایل – وی ایس پی میں آر آئی این ایل برادری سے خطاب کرتے ہوئے ، سی ایم ڈی جناب اتُل بھٹ نے تمام ایوارڈ یافتگان کو تہہ دل سے مبارکباد پیش کی۔
جناب اتُل بھٹ نے نئی پہل قدمیاں انجام دینے کے لیے آر آئی این ایل برادری کی ستائش کی جس کے نتیجہ میں مختلف محاذ پر ریکارڈ پیداواریت میں اضافہ رونما ہوا، مثلاً: 20/01/2023 کو 2 بلاسٹ فرینس سے 16250 ٹی کے بقدر پروڈکشن عمل میں آیا؛ ماہ جنوری میں 108 فیصد صلاحیت کو بروئے کار لاتے ہوئے بی ایف -1 اور بی ایف -2 سے گرم دھات کی بہترین ماہانہ پیداوار عمل میں آئی، توسیعی ملوں سے کمائے ہوئے فولاد کی بہترین ماہانہ پیداوار، ماہ جنوری میں پہلی مرتبہ درجہ بند صلاحیت کے نشان سے تجاوز کیا؛ اپریل-جنوری 2023 کے دوران توسیعی ملوں سے کمائے ہوئے فولاد کی پیداوار میں 19 فیصد نمو، اپریل-جنوری 2023 کے دوران مہنگے اور اضافی قدر و قیمت کے حامل فولاد کی پیداوار میں 10 فیصد اضافہ، اپریل-جنوری 2023 کے دوران اضافی قدرو قیمت کے حامل اسٹیل کے عنصر میں سی پی ایل وائی کے 22 فیصد سے گھریلو فروخت کا 27 فیصد کے بقدر اضافہ اور اپریل-جنوری 2023 کے دوران اعلیٰ این ایس  علاقوں میں ٹی ایم ٹی فروخت کے شیئر میں سی پی ایل آئی  کے 71 فیصد کے مقابلے میں 84 فیصد تک اضافہ۔
جناب اتل بھٹ نے آر آئی این ایل برادری کی ستائش کی کہ وہ بین الاقوامی معیار پر لوکو اور ایل ایچ بی پہیے تیار کر رہے ہیں جو کہ رائے بریلی ، یوپی میں فورجڈ پہیے کے پلانٹ سے ہندوستانی ریلوے تک سخت معیارات پر کھرے اترتے ہیں۔
جناب اتل بھٹ نے کہا کہ آر آئی این ایل برادری کی کلی طور پر وقف کوششوں کی وجہ سے، آر آئی این ایل کو قومی اور بین الاقوامی سطح پر کئی اعزازات سے نوازا گیا۔
اس سے قبل دن میں ، آر آئی این ایل کے مارکیٹنگ ڈیپارٹمنٹ کے سینٹرل ڈسپیچ یارڈ  میں شجرکاری کی مہم کے ساتھ تقریبات کا آغاز ہوا۔ جناب اتل بھٹ، سی ایم ڈی، آر آئی این ایل، ڈائریکٹرز، اور سی آئی ایس ایف کمانڈنٹ، تجارتی یونینوں کے اراکین، سٹیل ایگزیکٹو یونین، ڈبلیو آئی پی ایس ، آر آئی این ایل کے صارفین اور دیگر معززین نے پودے لگائے۔
بعد ازاں شام کو، آر آئی این ایل کے چیف منیجنگ ڈائرکٹر ، جناب اتل بھٹ نے منتخب ملازمین  کو ان کی شاندار کارکردگی کے اعتراف میں 96 جواہر لال نہرو ایوارڈس پیش کیے۔
جناب جی وی آر منوہر ریڈی ، ڈی جی ایم ، بلاسٹ فرنیس ، جنہوں نے ایک چور کو پکڑنے میں زبردست بہادری کا مظاہرہ کیا تھا، کے کنبہ اراکین کے ذریعہ بہادری ایوارڈ حاصل کیا گیا۔
جناب اتُل بھٹ، چیف منیجنگ ڈائرکٹر، آر آئی این ایل نے 21 سی آئی ایس ایف اہلکاران کو ان کے ذریعہ پیش کیے گئے فرض کے جذبے ، عہدبندگی اور سخت محنت کے لیے توصیفی ایوارڈس پیش کیے۔
41 ویں یوم تاسیس تقریب میں چیف منیجنگ ڈائرکٹر کے ساتھ تمام ڈائریکٹرز، کمانڈنٹ، سی آئی ایس ایف، سی جی ایمز، شعبہ جات کے سربراہان، سینئر حکام، اپنے اہل خانہ کے ساتھ ایوارڈ یافتگان، ایس ای اے اور ڈبلیو آئی پی ایس کے نمائندوں، ٹریڈ یونینوں ، ایس سی/ ایس ٹی ایسوسی ایشن، اور او بی سی ایسوسی ایشن کے نمائندوں نے شرکت کی۔
وزیراعظم کا دفتر
وزیراعظم نریندر مودی نے مشہور آسامی مصنف ا تلا نند کے انتقال پر تعزیت کااظہار کیا ہے
وزیراعظم جناب نریندر مودی نے آسامی زبان کے مشہور مصنف جناب اتلانندگوسوامی کے انتقال پر دلی تعزیت کا اظہار کیا ہے۔
وزیراعظم نے ٹویٹ کیا ہے کہ :
’’انہیں مشہور مصنف جناب اتلانند گوسوامی جی کے انتقال پر افسوس ہے ، انہیں ان کے کام کی وجہ سے کافی سراہنا ملی ہے اور ان کی حساسیت اور تنوع کے لئے ان کی کافی تعریف کی جاتی ہے۔ انہوں نے انگریزی میں آسامی ادب کو مقبول بنانے کے لئے کافی جد وجہد کی ۔ میں ان کے انتقال پر ان کے کنبے کے افراد اور ان کے مداحوں سے تعزیت کااظہار کرتا ہوں‘‘۔
خلا ء کا محکمہ
حکومت نے کہا ہے کہ اس وقت ملک میں خلائی سیاحت کو کنٹرول کرنے والے کوئی قوانین نہیں ہیں اور خلائی سیاحت کے لیے کوئی مخصوص قانون بنانے کا کسی طرح کا منصوبہ نہیں ہے
مرکزی وزیر ڈاکٹر جتیندر سنگھ نے کہا ہے کہ بھارت انسانی خلائی پرواز کے مشنز کے لیے ضروری ٹیکنالوجیز اور عملے کی حفاظت سے متعلق پروٹوکول کو فروغ دے رہا ہے
تقریباً 15 اسٹارٹ اپ سیٹلائٹ ڈیٹا کے ذریعے سیٹلائٹ خدمات کو یعنی ویلیو ایڈڈ خدمات دستیاب کرانے کے شعبے میں میں کام کر رہے ہیں
حکومت نے آج کہا کہ اس وقت ملک میں خلائی سیاحت کو کنٹرول کرنے والے کوئی قوانین نہیں ہیں اور خلائی سیاحت کے لیے مخصوص قانون بنانے کا کسی طرح کا کوئی منصوبہ نہیں ہے۔ تاہم، 'گگنیان' مشن کے ایک حصے کے طور پر، بھارت انسانی خلائی پرواز کے مشنز کے لئے ضروری ٹکنالوجیز اور عملے کے لئے حفاظتی پروٹوکول کو فروغ دے رہا ہے۔
آج راجیہ سبھا میں ایک سوال کے جواب میں سائنس و ٹیکنالوجی کے مرکزی وزیر مملکت ؛ ارضیاتی سائنس کے وزیر مملکت ؛ وزیر اعظم کے دفتر، عملہ، عوامی شکایات، پنشن، جوہری توانائی اور خلاء کے وزیر مملکت، ڈاکٹر جتیندر سنگھ نے کہاکہ بھارت کے خلائی تحقیق سے متعلق ادارے اس وقت ہیومن ریٹیڈ لانچ وہیکل، آربیٹل ماڈیول، لائف سپورٹ سسٹم، کریو اسکیپ سسٹم، ہیومن سینٹرک پروڈکٹس اور گگنیان مشن کے لئے کریو ریکووری کے لئے تکنیک کو فروغ دے رہا ہے۔ یہ سبھی تکنالوجی مستقبل میں خلائی سیاحت کو آگے بڑھانے کے لیے بلڈنگ بلاکس کے طور پر کام کریں گی۔
عالمی صارفین کو سیٹلائٹ خدمات فراہم کرنے والے نجی اسٹارٹ اپس سے متعلق ایک اور سوال میں، ڈاکٹر جتیندر سنگھ نے بتایاکہ تقریباً15 اسٹارٹ اپ سیٹلائٹ خدمات پیش کرنے کے شعبے یعنی سیٹلائٹ ڈیٹا کے ذریعہ ویلیو ایڈڈ خدمات فراہم کرنے کی سمت میں کام کررہے ہیں۔ وزیرموصوف نے کہا کہ انڈین نیشنل سینٹر فار اسپیس پروموشن اینڈ اتھارٹی  بھارتی اسٹارٹ اپس کی کیپبلٹی میٹرکس کو فروغ دینے کے لیے ایک سروے کر رہا ہے، جو خلائی شعبے میں نجی سرگرمیوں کے لیے حتمی ڈیٹا بیس کے طور پر کام کرے گا۔
سال 2020 میں حکومت کے ذریعہ اعلان کردہ خلائی اصلاحات کی روشنی میں خلائی شعبے میں شروع سے آخر تک سرگرمیوں کو انجام دینے میں غیر سرکاری اداروں [این جی ایز] کی زیادہ سے زیادہ شراکت داری کا تصور پیش کیا گیا ہے۔ ان اصلاحات کے تحت حکومت خلائی ٹیکنالوجی کی ترقی کے لیے پبلک پرائیویٹ پارٹنرشپ  پر غور کر سکتی ہے۔
صحت اور خاندانی بہبود کی وزارت
بھارت اور عالمی صحت تنظیم کے درمیان ایک معاہدے کو کابینہ کی منظوری ۔ یہ معاہدہ بھارت میں اُس کے کنٹری آفس کے ذریعے جنوب مشرقی ایشیا کے لیے اس کے علاقائی دفتر کی طرف سے کیا گیا ۔
نئی دہلی۔25اپریل؛وزیراعظم جناب نریندر مودی کی قیادت میں مرکزی کابینہ نے بھارت اور عالمی صحت تنظیم کے درمیان ایک معاہدے کو منظوری دی ہے۔ یہ معاہدہ بھارت میں اُس کے کنٹری آفس کے ذریعے جنوب مشرقی ایشیا کے علاقائی دفتر کی طرف سے کیا گیا ہے۔ اس معاہدے پر 13 مارچ 2018 کو نئی دلی میں دستخط کئے گئے تھے۔
دو طرفہ معاہدے سے بھارت اور ڈبلیو ایچ او کے درمیان تعاون میں اضافہ ہوگا۔ اس سے بھارت میں عوام کی صحت کی صورتحال میں بہتری لانے میں آسانی پیدا ہوگی۔

U – 2272
(Visitor Counter : 45
سٹرک ٹرانسپورٹ اور شاہراہوں کی وزارت
جناب نتن گڈکری کا کہنا ہے کہ کووڈ – 19 کے بعد کی اقتصادی بازیابی میں بھارت اور امریکہ کو اہم رول ادا کرنا ہے
نئی دہلی،14 ؍ستمبر : سڑک ٹرانسپورٹ اور شاہراہوں کے مرکزی وزیر جناب نتن گڈکری نے کہا ہے کہ کووڈ – 19 کے بعد کی اقتصادی بازیابی میں امریکہ اور بھارت کو اہم رول ادا کرنا ہے۔ 17 ویں ہند – امریکہ اقتصادی کانفرنس سے خطاب کرتے ہوئے، انہوں نے کہا کہ اس موضوع پر متعدد سطحوں پر تفصیلی گفتگو ہونی چاہئے، کیونکہ بازیابی کے لئے نئے نظریات اور نقطہ نظر کی ضرورت ہے۔ انہوں نے کہا کہ بازیابی کے نئے راستوں کو دیکھنے کے لئے ایک نئی سوچ اور تخلیقی ایجنڈے کی ضرورت ہے۔
جناب گڈکری نے کہا کہ انفراسٹرکچر سیکٹر کے مستقبل کو سنوارنے کے لئے انوویشن ، ریسرچ اور ٹیکنالوجی کو کافی اہمیت دی جارہی ہے۔ انہوں نے کہا کہ انہیں امید ہے کہ امریکہ سے بڑی تعداد میں سرمایہ کار آئیں گے اور بھارت میں سڑک اور شاہراہ کے پروجیکٹوں میں سرمایہ لگائیں گے، کیونکہ بھارت تمام متعلقین کے لئے سونے کی ایک کان ہے۔ انہوں نے کہا کہ بھارت میں روڈ انفرا سٹرکچر میں سرمایہ کاری کے لئے انشورنس فنڈ، پنشن فنڈ کے پاس بے انتہا مواقع موجود ہیں۔
وزیرموصوف نے کہا کہ یہ دونوں مملک کے لئے منافع کا سودا ہے۔ انہوں نے کہا کہ بولی لگانے والوں کے لئے تکنیکی اور مالیاتی اہلیت کی شرط کو آسان کردیا گیا ہے اور کام میں تیزی لانے کے لئے پروجیکٹ پیکج کے سائز کو بڑھا دیا گیا ہے۔
جناب گڈکری نے کہا کہ غیر ملکی سرمایہ کاروں سمیت پرائیویٹ سیکٹر کے ساتھ مل کر سڑک کے مونیٹائزیشن کے لئے متعدد ماڈل کا کامیابی سے تجربہ کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ق ت۔ ق ر
U-9012
(Visitor Counter : 123
وزارت دفاع
ڈی آر ڈی او نے اندرون ملک تیار کردہ لیزر گائیڈڈ اے ٹی جی ایمز کا کامیابی سے تجربہ کیا
دفاعی تحقیق وترقی کی تنظیم  اور بھارتی فوج نے آرمرڈ کور سینٹر اینڈ اسکول  احمد نگر، مہاراشٹر کی معاونت کے ساتھ 4؍اگست 2022 کو کے کے رینجس میں اندرون ملک تیار کردہ لیزر گائیڈڈ ٹینک شکن میز ائلوں  کا خاص جنگ کے ٹینک  ارجن سے کامیاب تجربہ کیا۔ان میزائلوں نے بالکل درست طریقے سے نشانہ لگایا اور دو مختلف مقامات پر اپنے اہداف کو تباہ کردیا۔ ٹیلی میٹری نظام نے میزائلوں کی پرواز کی اطمینان بخش کارکردگی کو درج کیا ہے۔
پوری طرح اندرون ملک تیار کردہ لیزر کی مدد سے داغا جانے والا اے ٹی جی ایم، اپنے آپ میں طاقتور دھماکہ خیز ٹینک شکن  فن حرب کے خواص سے آراستہ ہے تاکہ یہ دھماکہ کی حامل بکتر بند موٹر گاڑیوں کو تباہ کرسکے۔
رکشا منتری جناب راج ناتھ سنگھ نے لیز گائیڈڈ اے ٹی جی ایمز کی کامیاب کارکردگی کے لئے ڈی آر ڈی او اور بھارتی فوج کو مبارکباد دی ہے۔ دفاع کے تحقیق وترقی کے محکمے کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے لیزر گائیڈڈ اے ٹی جی ایمز کی کامیاب آزمائش سے وابستہ ٹیموں کو مبارکباد پیش کی ہے۔